text: Ingwierrum
  
  
  Gemeente | Noardeast-Fryslân | ||||
  Ynwennertal (2004) | 420 | ||||
  Webstee | Oer it doarp |
  Ingwierrum is in terpdoarp mei rjochthoekige terp dat sûnt 2019 yn de gemeente Noardeast-Fryslân leit, dêrfoar lei it yn de gemeente Dongeradiel. Oan de wei nei Ie en Dokkumer Nije Silen is der letter bûten de rjochthoekige terp ek bebouwing kommen en nei de Twadde Wrâldoarloch is de nijbouwyk It Roster derby kommen. Noardeastlik fan Ingwierrum leit de buorskip Nijlân. De buorskip Dokkumer Nije Silen dat ûntstien is by de silen dy't oanlein binne by it ôfsluten fan it Dokkumer Djip falt ek ûnder Ingwierrum. Oant de gemeentlike weryndieling yn 1984 makke Ingwierrum diel út fan de gemeente East-Dongeradiel.
  Ynhâld
  Namme[bewurkje seksje | boarne bewurkje]
  De ferklearring fan de namme Ingwierrum is net alhiel dúdlik. Yn 1447 waard it plak fernijd as Edygwerum, yn 1491 as Enghwerum, yn 1558 as Engwerum, yn 1573 as Engwierum en yn 1843 as Engwierum of Aengwierum. De namme soe 'wier fan de famylje Edinga of fan Ede' betsjutte kinne.
  Skiednis[bewurkje seksje | boarne bewurkje]
  Ingwierrum is al yn de Midsiuwen ûntstien op in kwelderwâl. Yn it lânskip binne der noch parten fan in 12e iuwskse dyk werom te finen.
  Westlik op de terp, tsjin de dyk, lei Dodingastate; dêr stiet no in begjin 19e iuwske kop-hals-romp pleats. (Worp fan Thabor neamd in Botte Doedinga as Fetkeaper yn 1422.) De bebouwing fan it doarp stiet by de letter ta trochgeande rydwei fan Dokkum nei de Dokkumer Nijesilen ferbettere Dodingawei lâns. Benammen oan ‘e Tsjerkebuorren en de Buorren heaks dêrop, is dúdlik it profyl fan de terp te fernimmen. Tusken dizze haadstrjitten yn rinne noch inkele dwerspaden mei bebouwing. Nei de oarloch is it doarp fan it Roster ôf fierder yn súdeastlike rjochting útwreide. Eastlik fan it doarp wie by de trochgeande dyk lâns en fuort efter de seedyk al earder in losse bebouwing ûntstien.
  Tsjerke en toer[bewurkje seksje | boarne bewurkje]
  De tsjerke sa as dy der no stiet is fan 1746 en waard tsjin in âlde midsiuwske tsjerketoer út de 13e iuw oan boud. Nei't de âlde yn 1722 ôfbrutsen is der doe in nije tsjerke boud [1]. De finsters hawwe, no hiel seldsum, latteroasters. Miskyn om de brânskildere ruten te beskermjen.
  Der binne twa brânskildere ruten yn. Dy binne yn 1746 makke troch Ype Staak en Jurjen Staak út Snits. Op it iene stiet as wapen fan de skinker dat fan de Prins fan Oranje en op it oare it wapen fan Fryslân. Der omhinne steane allegoryske frouljusfiguren. Ek doe woenen de sponsors harren namme al ferivige hawwe.
  De tsjerke fan Ingwierrum hat ek noch barokke preekstoel mei de bûgde kûpe. De net sa hege toer kin út 13e iuw stamme. Yn 1746 binne de topgevels fan de toer opnij opmitsele en hat er in nij sealtek krige.[2]
  It Ingwierumer Nijlân[bewurkje seksje | boarne bewurkje]
  - De Wikipedy hat ek in side Nijlân (Ingwierrum).
  Mienskip[bewurkje seksje | boarne bewurkje]
  Ingwierrum hat in feriening foar doarpsbelang en it doarpshûs De Mande. De Springplanke" is de basisskoalle fan Ingwierrum. De supermerk fan it doarp is yn 2006 sluten.
  Ferienings[bewurkje seksje | boarne bewurkje]
  Befolking[bewurkje seksje | boarne bewurkje]
  Ferskaat[bewurkje seksje | boarne bewurkje]
  - Oan de Mûnebuorren stie oan'e ein fan de 19e iuw in de mûne fan Helder.
  - Op it wapen fan Ingwierrum steane ferwizings nei it Dokkumer Grutdjip, de slûs en de einekoaien by it doarp.
  - Sake Kornelis Feitsma hat hjir yn de 19e iuw skoalmaster west.
  Strjitten[bewurkje seksje | boarne bewurkje]
  Keppeling om utens[bewurkje seksje | boarne bewurkje]
  Boarnen, noaten en/as referinsjes: |
  
  